钦定古今图书集成/明伦汇编/闺媛典/第088卷 > 许氏女
## 钦定古今图书集成/明伦汇编/闺媛典/第088卷 > 许氏女

按《江阴县志》：许氏女，幼许字吴大郎。大郎贫且病偻，
父死，与孀母织草履度日，不给，因来依许，许厮养畜
之，议以女改字于朱。将纳聘前两日，女密取平日针
刺所积钱物，以布裹付同寝幼妹曰：“吴郎母明日来，
与之勿靳。”妹不解何意，睡熟而女缢死矣，年十有七。

===周可宗妻陈氏===按《江阴县志》：“陈氏，名阿关，儒童周可宗妻。年二十八
而寡。有艳其色者，强委禽于夫族将设计掠氏以归。
氏闻即自经于卧室，上下衣裙皆缝纫完密。峕崇祯
十五年二月初八日。”